Kommissionens beslutning

af 17. marts 2000

om ændring af beslutning 1999/710/EF om midlertidige lister over tredjelandsvirksomheder, hvorfra medlemsstaterne tillader import af hakket kød og tilberedt kød

(meddelt under nummer K(2000) 700)

(EØS-relevant tekst)

(2000/252/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets beslutning 95/408/EØF af 22. juni 1995 om betingelserne for opstilling i en overgangsperiode af midlertidige lister over tredjelandsvirksomheder, hvorfra medlemsstaterne kan indføre visse animalske produkter, fiskerivarer og levende toskallede bløddyr(1), ændret ved beslutning 98/603/EF(2), særlig artikel 2, stk. 1, og artikel 7, og

ud fra følgende betragtninger:

(1) Ved Kommissionens beslutning 1999/710/EF(3) er der opstillet en midlertidig liste over virksomheder, der fremstiller hakket kød og tilberedt kød.

(2) Brasilien, Chile, Ungarn, Israel, Polen og Thailand har indsendt en liste over virksomheder, der fremstiller hakket kød og tilberedt kød, og som ifølge myndighedernes forsikringer er i overensstemmelse med EF-reglerne.

(3) Der kan derfor for Brasilien, Chile, Ungarn, Israel, Polen og Thailand opstilles midlertidige lister over virksomheder, der fremstiller hakket kød og tilberedt kød, efter den procedure, der er fastsat i beslutning 95/408/EØF for visse lande.

(4) Nogle tredjelande har ikke indsendt deres virksomhedslister i tide. For ikke at afbryde handelen må der derfor som en overgangsforanstaltning gives en yderligere frist for import af tilberedt kød fra disse tredjelande.

(5) I den forbindelse må medlemsstaterne derfor selv sikre, at de virksomheder, hvorfra de indfører tilberedt kød, opfylder krav, som mindst svarer til EF-kravene.

(6) De i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

1. Bilaget til denne beslutning indsættes i bilaget til beslutning 1999/710/EF.

2. Indtil den 1. september 2000 kan medlemsstaterne tillade import af tilberedt kød fra virksomheder i andre tredjelande end dem, der er anført i bilaget til beslutning 1999/710/EF.

Artikel 2

Denne beslutning er rettet til medlemsstaterne.

Udfærdiget i Bruxelles, den 17. marts 2000.

På Kommissionens vegne

David Byrne

Medlem af Kommissionen

(1) EFT L 243 af 11.10.1995, s. 17.

(2) EFT L 289 af 28.10.1998, s. 36.

(3) EFT L 281 af 4.11.1999, s. 82.

ANEXO/BILAG/ANHANG/ΠΑΡΑΡΤΗΜΑ/ANNEX/ANNEXE/ALLEGATO/BIJLAGE/ANEXO/LIITE/BILAGA

"País: Brasil/Land: Brasilien/Land: Brasilien/Χώρα: Βραζιλία/Country: Brasil/Pays: Brésil/Paese: Brasile/Land: Brazilië/País: Brasil/Maa: Brasilia/Land: Brasilien

>TABELPOSITION>

País: Chile/Land: Chile/Land: Chile/Χώρα: Χιλή/Country: Chile/Pays: Chili/Paese: Cile/Land: Chili/País: Chile/Maa: Chile/Land: Chile

>TABELPOSITION>

País: Hungría/Land: Ungarn/Land: Ungarn/Χώρα: Ουγγαρία/Country: Hungary/Pays: Hongrie/Paese: Ungheria/Land: Hongarije/País: Hungria/Maa: Unkari/Land: Ungern

>TABELPOSITION>

País: Israel/Land: Israel/Land: Israel/Χώρα: Ισραήλ/Country: Israel/Pays: Israël/Paese: Israele/Land: Israel/País: Israel/Maa: Israel/Land: Israel

>TABELPOSITION>

País: Polonia/Land: Polen/Land: Polen/Χώρα: Πολωνία/Country: Poland/Pays: Pologne/Paese: Polonia/Land: Polen/País: Polónia/Maa: Puola/Land: Polen

>TABELPOSITION>

País: Tailandia/Land: Thailand/Land: Thailand/Χώρα: Ταϊλάνδη/Country: Thailand/Pays: Thaïlande/Paese: Thailandia/Land: Thailand/País: Tailândia/Maa: Thaimaa/Land: Thailand

>TABELPOSITION>"